Segale vuonna 2016
**Mario Arnold Segale** (30.4.1934 - 27.10.2018) oli italialais-yhdysvaltalainen liikemies ja kiinteistöomistaja. Hän oli mukana useissa kehitysprojekteissa Seattlen alueella 1950-luvulta lähtien. Nintendo-yhtiön maskotti Mario nimettiin Segalen mukaan kun hän vuokrasi varastoa yhtiölle.

Liikemiesura
------------

Segale syntyi Seattlessa huhtikuussa 1934 kahden italialaisen maahanmuuttajan, Louis ja Rina Segalen, ainoana lapsena. Hän valmistui Highline High School -korkeakoulusta vuonna 1952 ja perusti rakennusyhtiön jolla oli yksi rekka vuonna 1957, samana vuonna kuin meni naimisiin vaimonsa Donnan kanssa. Pariskunta perusti yksityisen asfaltti- ja rakennusalan yhtiön, M. A. Segale Inc.:in, josta kasvoi suuri paikallinen toimija ja joka myytiin 60 miljoonalla dollarilla irlantilaiselle konsernille CRH plc:lle vuonna 1998, integraatiota Oldcastle Materials -yksikön kanssa varten. Vuonna 1978 yhtiö sai sopimuksen rakentaa osa valtatietä 82 Prosserin, Washingtonin lähellä.

Segale ja hänen poikansa Mark osallistuivat muihinkin hankkeisiin, kuten kiinteistökauppoihin Seattlen alueella. Hänen yhtiönsä myi maanomistusoikeudet Emerald Downsin kilpa-ajorataan Auburnin alueella Muckleshoot-heimolle 73,6 miljoonalla dollarilla vuonna 1996. Segale oli myös vahvasti mukana muissa Tukwilan alueen projekteissa, kuten 490 eekkerin (2,0 km2) kehitysprojektissa nimeltään Tukwila South 2010-luvulla.

Poliittinen toiminta
--------------------

*The Seattle Times* -lehden vuonna 2004 tekemän tutkimuksen mukaan Segale oli yksi 50 tärkeimmästä poliittisesta vaikuttajasta Washingtonin osavaltiossa. Mario ja Mark Segale lahjoittivat yhteensä yli 90 tuhatta dollariaa demokraattisen puolueen ehdokkaille ja järjestöille vuosien 2000 ja 2007 välillä. Jotkut näistä lahjoituksista menivät virkaan valituille virkamiehille jotka varmistivat töitä teiden parissa Segalen yhtiön ehdottamalle yksityiselle kehitysprojektille.

Nintendo-hahmo
--------------

Videopeliyhtiö Nintendo alkoi vuokrata yhtä Segalen omistamaa varastoa Tukwilassa vuonna 1981 Yhdysvaltain pääkonttorikseen. Videopelin *Donkey Kong* kehityksen aikana Segale kävi varastolla kerätäkseen myöhässä olevaa vuokraa Nintendon Yhdysvaltain päälliköltä Minoru Arakawalta ja sätti häntä hänen omien työntekijöidensä edessä. Segale antoi yhtiölle kuitenkin aikaa saada vuokrarahat kasaan. Yleisesti kerrotun tarinan mukaan Arakawa ja muut kehittäjät nimesivät tämän jälkeen *Donkey Kong* -pelin pelaajahahmon uudelleen Jumpmanista Marioksi.

Tämä tarina julkaistiin ensimmäisen kerran David Sheffin vuoden 1993 kirjassa *Game Over*; kuitenkin kirjassa olevan kirjoitusvirheen vuoksi nimen luultiin vuosikausia olevan "Segali". Se mainittiin myöhemmin Steven L. Kentin kirjassa *The Ultimate History of Video Games* vuonna 2001, ja levisi sen jälkeen laajalti Internetissä. Vuonna 2015 Nintendo vahvisti että Mario-pelihahmo oli todellakin nimetty Segalen mukaan. Segale kertoi *The Seattle Times* -lehdelle vuonna 1993 "Voisi sanoa että odotan edelleen tekijänoikeuskorvaustani."

Kuolema
-------

Segale kuoli 27.10.2018 kotonaan Tukwilassa, Washingtonissa 84 vuoden iässä. Hän jätti jälkeensä neljä lasta - Lisa Atkins, Mark Segale, Tina Covey ja Nita Johnson - ja yhdeksän lapsenlasta.

Viitteet
--------

1. ↑  "Bill Gates' Big Water Bill", *ABC News*.
2. ↑  Pryne, Eric (27.3.2010): "Powerful Segale family has massive vision for Tukwila expanse", *The Seattle Times*. Viitattu 23.6.2018.
3. 1 2 3 4  Zraick, Karen (2.11.2018): "Mario Segale, Developer Who Inspired Nintendo to Name Super Mario, Dies at 84", *The New York Times*. Viitattu 3.11.2018.
4. 1 2  "Mario Myths with Mr Miyamoto", *YouTube*. Nintendo UK 10.9.2015. Viitattu 23.6.2018.
5. ↑  Chappell, Bill (2.11.2018): "Mario Segale, Inspiration For Nintendo's Hero Plumber, Has Died", National Public Radio. Viitattu 2.11.2018.
6. 1 2  "Mario A. Segale", *The Seattle Times*. Viitattu 2.11.2018.
7. 1 2 3 4  Edwards, Benj (25.4.2010): "The True Face of Mario", *technologizer.com*. Viitattu 22.5.2019.
8. ↑  Jones, Dow (2.5.1998): "Company News: Ireland's CRH agrees to buy Segale for $60 million", *The New York Times*. Viitattu 23.6.2018.
9. ↑  "Ellensburg-Prosser link due to be finished in '82", *Tri-City Herald* 2.18.1979, s. B35.
10. 1 2 3  Garber, Andrew (19.8.2007): "From sports complex to roads, lawmakers' pet projects on rise", *The Seattle Times*. Viitattu 23.6.2018.
11. ↑  Whale, Robert (1.11.2018): "Mario 'the visionary' leaves his legacy", *Auburn Reporter*. Viitattu 3.11.2018.
12. ↑  "Washington's top 50 political contributors in 2003-04", *The Seattle Times* 25.7.2004, s. A19. Viitattu 23.6.2018.
13. ↑  Kent, Steven L. (2001): *The ultimate history of video games : from Pong to Pokémon, the story behind the craze that touched our lives and changed the world* (1. painos) Roseville, California: Prima. s. 159.  ISBN 0761536434
14. ↑  "Waiting On Royalty | The Seattle Times", *archive.seattletimes.com*. Viitattu 21.7.2023.